Diari Oficial de la Generalitat Valenciana


Sumari del DOGV 3399, del 23-12-1998 (1998/10238)

ACORD de 5 de novembre de 1998, de la Comissió Territorial d'Urbanisme de València, relatiu a la modificació núm. 4 de les Normes Subsidiàries de Polinyà de Xúquer relativa a l'adaptació al traçat de la variant de la carretera VV-1101.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10880


Data del document
:   05-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 5 de novembre de 1998, de la Comissió Territorial d'Urbanisme de València, relatiu a la modificació núm. 4 de les Normes Subsidiàries de Polinyà de Xúquer relativa a l'adaptació al traçat de la variant de la carretera VV-1101. [1998/X10482]
  
Vist l'expedient enviat per l'Ajuntament de Polinyà de Xúquer referit a la modificació núm. 4 de les Normes Subsidiàries relativa a l'adaptació al traçat de la variant de la carretera VV-1101, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament en sessió celebrada el dia 18 de juny de 1998. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 13 d'agost de 1998.
  
Segon
  
El projecte consta de memòria justificativa, pla d'informació i pla d'ordenació.
  
Tercer
  
L'objecte de la modificació és adaptar l'ordenació del sòl urbà industrial al traçat definitiu de la variant de la carretera VV-1101, segons el projecte realitzat per la Diputació Provincial.
  
Les Normes Subsidiàries vigents van reflectir el traçat de la citada variant que, en el seu dia, va facilitar el Servei d'Explotació de Vies i Obres de la Diputació Provincial. Tanmateix, a l'hora de realitzar el projecte definitiu d'aquesta carretera, s'ha variat lleugerament el seu traçat, afectant les alineacions de les illes de cases limítrofes. En concret, la modificació implica un xicotet reajustament de les mencionades illes que, globalment, suposa una reducció de la superfície d'illes edificables de 80 m².
  
Quart
  
El Servei d'Explotació de Vies i Obres de la Diputació Provincial ha emés informe favorable en data 28 d'octubre de 1998.
  
Cinquè
  
Polinyà de Xúquer té Normes Subsidiàries aprovades definitivament per la Comissió Territorial d'Urbanisme en data 28 de novembre de 1989.
  
Sisè
  
La Comissió Informativa de la Comissió Territorial d'Urbanisme de València, en sessió celebrada el 29 d'octubre de 1998, va emetre informe relatiu al projecte que ens ocupa, complint així el que preceptua en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista del que antecedeix, la Comissió Territorial d'Urbanisme, en sessió celebrada el 5 de novembre de 1998, acorda:
  
Aprovar definitivament la modificació núm. 4 de les Normes Subsidiàries de Polinyà de Xúquer relativa a l'adaptació al traçat de la variant de la carretera VV-1101, i l'Ajuntament de Polinyà haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.
  
València, 5 de novembre de 1998.- El secretari de la Comissió Territorial d'Urbanisme: José Manuel Palau Navarro.